जायसवाल-पड्‌डीकल ने खेली अर्धशतकीय पारियां, सैनी ने चटकाए तीन विकेट
Rajasthan Royals Vs Punjab Kings IPL Match LIVE Score Update; Follow IPL 2023 Latest News, RR Vs PBKS IPL Match Updates with Dainik Bhaskar (दैनिक भास्कर).
राजस्थान रॉयल्स ने इंडियन प्रीमियर लीग 2023 की प्लेऑफ रेस में अपनी उम्मीदें कायम रखी हैं, जबकि पंजाब किंग्स रेस से बाहर हो गई है। संजू सैमसन की कप्तानी वाली राजस्थान रॉयल्स ने मौजूदा सीजन के 66वें मुकाबले में शिखर धवन की कैप्टेंसी में खेल रही पंजाब किंग्स को 4 विकेट से हराया।
इस जीत के साथ राजस्थान की टीम टेबल के 5वें नंबर पर आ गई है। सभी लीग मैच खेलने के बाद उसके खाते में 14 अंक हैं, वहीं पंजाब की टीम 12 अंक ही हासिल कर सकी है। ऐसे में पंजाब प्लेऑफ की होड़ से बाहर हो गई है। प्लेऑफ में प्रवेश करने के लिए राजस्थान को अब मुंबई की हार और बेंगलुरु की बड़ी हार की दुआ करनी होगी। देखें पॉइंट्‌स टेबल 
धर्मशाला मैदान पर राजस्थान रॉयल्स ने टॉस जीतकर फील्डिंग चुनी। पंजाब ने पहले बल्लेबाजी करते हुए 20 ओवर में 5 विकेट पर 187 रन बनाए। 188 रन का टारगेट राजस्थान ने 19.4 ओवर में 6 विकेट खोकर हासिल कर लिया।
मैच के टर्निंग पॉइंट्स... 
ग्राफिक्स में देखें मैच के टॉप रिकॉर्ड्स...
 
एनालिसिस : पंजाब की शुरुआत अच्छी नहीं रही
करो या मरो के मुकाबले पंजाब की शुरुआत अच्छी नहीं रही। टीम ने 50 रन पर 4 विकेट गंवा दिए। ऐसे में मिडिल ऑर्डर में सैम करन ने जितेश शर्मा और शाहरुख खान के साथ अर्धशतकीय साझेदारियां की, लेकिन वे टीम का स्कोर 200 पार नहीं पहुंचा सके।
पंजाब की ओर से सैम करन 49 रन पर नाबाद लौटे, जबकि शाहरुख खान ने नाबाद 41 रन की पारी खेली। उनसे पहले, विकेटकीपर जितेश शर्मा 44 रन बनाकर आउट हुए। शेष बल्लेबाज 20 का आंकड़ा पार नहीं कर सके। राजस्थान की ओर से नवदीप सैनी ने तीन विकेट लिए। ट्रेंट बोल्ट और एडम जंपा को एक-एक विकेट मिला।
जवाबी पारी में राजस्थान के ओपनर यशस्वी जायसवाल ने 50 और देवदत्त पड्‌डीकल ने 51 रन बनाए। आखिरी में शिमरोन हेटमायर ने 28 बॉल पर 46 रन की पारी खेली। पंजाब के लिए कगिसो रबाडा ने 2 विकेट लिए, वहीं सैम करन, अर्शदीप सिंह और नाथन एलिस को एक-एक विकेट मिला। देखें पंजाब-राजस्थान मैच का स्कोरकार्ड
यहां जानिए कौन कैसे आउट हुआ...?
ऐसे गिरे पंजाब के विकेट 
ऐसे गिरे राजस्थान के विकेट 
अब ग्राफिक्स में पावरप्ले कॉन्टेस्ट देखिए...
पावरप्ले में पंजाब से बेहतर रहा राजस्थान
पावरप्ले कॉन्टेस्ट में राजस्थान ने बाजी मारी। टीम ने पहले 6 ओवर में एक विकेट पर 57 रन बनाए, जबकि पंजाब ने इतने ही ओवर्स में 48 रन बनाने में तीन विकेट गंवा दिए।
यहां से LIVE कवरेट...
पहले पंजाब की पारी...
नवदीप सैनी ने तायड़, लिविंगस्टोन और शर्मा को आउट किया
नवदीप सैनी ने राजस्थान के लिए शानदार गेंदबाजी की। उन्होंने अपने कोटे के चार ओवर में 40 रन खर्च करते हुए 3 विकेट लिए। सैनी ने अथर्व तायड़े, लियाम लिविंगस्टोन और जितेश शर्मा को आउट किया।
करन-शाहरुख के बीच 37 बॉल पर 73 की साझेदारी
जितेश शर्मा के आउट होने के बाद आखिरी के ओवर्स में सैम करन और शाहरुख खान के बीच अर्धशतकीय साझेदारी हुई। इस साझेदारी ने टीम का स्कोर 190 के करीब पहुंचाया। दोनों ने 37 बॉल पर नाबाद 73 रन जोड़े।
जितेश-सैम की साझेदारी ने पंजाब को संभाला
50 रन पर चार विकेट गंवाने के बाद जितेश शर्मा और सैम करन ने अर्धशतकीय साझेदारी कर पंजाब को संभालने की कोशिश की। दोनों ने 44 बॉल पर 64 रन जोड़े। इस जोड़ी को नवदीप सैनी ने जितेश शर्मा को आउट करके तोड़ा।
यहां से राजस्थान की पारी...
जायसवाल ने 35 बॉल पर जमाया सीजन का 5वां अर्धशतक 
यशस्वी जायसवाल ने मौजूदा सीजन का 5वां अर्धशतक जमाया। उन्होंने 35 बॉल पर हाफ सेंचुरी पूरी की। यह जायसवाल का 8वां IPL अर्धशतक है। उन्होंने 36 बॉल पर 138.88 के स्ट्राइक रेट से 50 रन बनाए।
जायसवाल-पड्‌डीकल के बीच 73 की साझेदारी
12 रन के स्कोर पर बटलर का विकेट गंवाने के बाद यशस्वी जायसवाल ने देवदत्त पड्‌डीकल के साथ मिलकर दूसरे विकेट के लिए 49 बॉल पर 73 रनों की साझेदारी की। इस साझेदारी को अर्शदीप सिंह ने पड्‌डीकल को आउट कर तोड़ा।
पड्‌डीकल की 29 बॉल पर फिफ्टी
ओपनर जोस बटलर के जीरो पर आउट होने के बाद खेलने आए देवदत्त पड्डीकल ने अर्धशतकीय पारी खेली। उन्होंने 29 बॉल में हाफ सेंचुरी पूरी की। यह देवदत्त का सीजन का दूसरा अर्धशतक है। उन्होंने करियर की 9वीं हाफ सेंचुरी जमाई है। पड्‌डीकल ने 30 बॉल पर 170.00 के स्ट्राइक रेट से 51 रन बनाए।
बटलर 5वीं बार जीरो पर आउट 
राजस्थान रॉयल्स के ओपनर जोस बटलर दूसरी पारी के दूसरे ही ओवर में जीरो पर आउट हो गए। उन्हें कगिसो रबाडा ने ओवर की चौथी गेंद पर LBW कर दिया। बटलर इस सीजन में पांचवीं बार जीरो पर आउट हुए हैं। इस सीजन से पहले वह IPL में कभी भी डक पर आउट नहीं हुए थे। यहां तक कि पिछले सीजन में तो उन्होंने 4 शतक भी लगा दिए थे। वहीं इस सीजन सेंचुरी तो एक भी नहीं बना सके, 5 बार डक पर अलग आउट हो गए।
यशस्वी के पहले ओवर में 100 से ज्यादा रन पूरे
राजस्थान के ओपनर यशस्वी जायसवाल ने दूसरी पारी के पहले ही ओवर में 3 चौके लगा दिए। उन्होंने सैम करन के ओवर में 12 रन बनाए, इसी के साथ वह इस IPL सीजन के पहले ओवर में 100 से ज्यादा रन बनाने वाले पहले बैटर भी बन गए। उनके नाम इस सीजन 14 मैचों के पहले ओवरों में 110 रन हो गए। इनमें वह एक ही जीरो पर आउट हुए।
फोटोज में देखिए पंजाब-राजस्थान मैच का रोमांच
रविचंद्रन अश्विन इंजरी के कारण नहीं उतरे
टीम दो बदलाव के साथ उतरी, वहीं पंजाब की पिछले मैच की टीम में कोई बदलाव नहीं हुआ।
देखिए दोनों टीमों की प्लेइंग-11
पंजाब किंग्स : शिखर धवन (कप्तान), प्रभसिमरन सिंह, अथर्व तायड़े, लियाम लिविंगस्टोन, जितेश शर्मा (विकेटकीपर), सैम करन, हरप्रीत बरार, शाहरुख खान, राहुल चाहर, कगिसो रबाडा और अर्शदीप सिंह।
इम्पैक्ट प्लेयर्स : नाथन एलिस, सिकंदर रजा, मैथ्यू शॉर्ट, ऋषि धवन और मोहित राठी।
राजस्थान रॉयल्स : संजू सैमसन (कप्तान और विकेटकीपर), जोस बटलर, यशस्वी जायसवाल, देवदत्त पड्‌डीकल, रियान पराग, शिमरोन हेटमायर, एडम जाम्पा, संदीप शर्मा, ट्रेंट बोल्ट, नवदीप सैनी और युजवेंद्र चहल।
इम्पैक्ट प्लेयर्स : कुलदीप सेन, डोनोवन फरेरा, ध्रुव जुरेल, आकाश वशिष्ठ, एम. अश्विन।